
Pidä kiinni unelmista,


niistä pienistä, suurista,


katso maailmaa uteliaasti,


kuin lapsi, avoimesti.


Anna mielikuvituksen lentää,


pilvet muotoja piirtää,


anna sydämen nauraa


ja elämän iloa vaalia.


Kuvitus generointia apuna käyttäen


Hannele Koponen


MC365









Florianne toivottaa tervetulleeksi jokaisen, pienen ja ison lukijan. Kirjojen maailmassa on aina tilaa uusille tarinoille ja retkille. Jokainen sivu on kuin uusi alku, täynnä odotuksia ja mahdollisuuksia. Onko mitään parempaa kuin kadota hetkeksi tarinoiden maailmaan?

1.


KYLÄ VUOREN JUURELLA


Pikkukylä on paikka, jossa asukkailla on hyvää elää. Kapeita katuja reunustavat vanhat kivitalot, joiden seinät kuiskivat menneitä aikoja. Kylän rauhallisuus ja yhteisöllisyys tekevät siitä paikan, jossa jokainen voi tuntea olonsa kotoisaksi. Se on paikka, jossa ilo ja ystävälliset kohtaamiset tekevät jokaisesta päivästä erilaisen. Paikalliset tuntevat toisensa ja ystävällinen tervehdys on osa jokapäiväistä elämää.


Kylän sydämessä sijaitsee aukio, joka herää eloon erityisesti erilaisissa tapahtumissa, jotka houkuttelevat niin oman kylän asukkaita, kuin satunnaisia vierailijoitakin.


Vanha kirkko sijaitsee lähellä aukiota, jonka kellotornista avautuu henkeäsalpaava näkymä ympäröivään seutuun. Kirkon vieressä on pieni puisto, jossa lapset leikkivät ja vanhemmat nauttivat kiireettömistä päivistä.


Asukkaat kokoontuvat usein kylän ainoaan kahvilaan, jossa he nauttivat paikallisesti paahdettua kahvia ja vaihtavat kuulumisia. Kahvilan omistaja rouva Martta tuntee jokaisen asiakkaansa ja muistaa heidän suosikkitilauksensa.


Tässä pikkukylässä asuu myös tyttö nimeltä Florianne, joka rakastaa sadetta.

2.


FLORIANNE


Florianne on kuin lämmin kesätuuli, joka puhaltaa lempeästi kylän ylitse tuoden mukanaan iloa ja onnea. Hän on kaikkien rakastama.


Florianne löytää onnea ja iloa arjen pienistä asioista. Hänen aamunsa alkavat usein hetkistä metsäpolulla, siellä hän hyräillen kulkee keräten kukkia ja nauttien linnunlaulusta.


Erityisesti Florianne rakastaa sadepäiviä. Kun ensimmäiset sadepisarat alkavat pudota, hän rientää ulos tanssimaan vesipisaroiden keskelle. Sadepisaroiden ropina ovat hänelle kuin musiikkia, joka täyttää hänet ilolla. Sateen jälkeen hän istuu usein ikkunan äärellä, katsellen taivaan kirkastumista.


Kylän asukkaat ihmettelivät, miksi Florianne pitää niin paljon sateesta. Hän selitti heille, että silloin maailma hiljenee ja tarjoaa mahdollisuuden pysähtyä ja nauttia sateen tuomista hetkistä.


Kyläläiset arvostavat Floriannea erityisesti hänen ystävällisyydestään ja kyvystään nähdä kauneutta kaikkialla. Hän on kylän pieni aarre, joka muistuttaa siitä, että onnellisuus löytyy usein lähempää kuin uskommekaan.

